اذن كتعرف البيئة وتعرف الوضع كيفاش غادي دير. فهادي مجرد ما ترجم والو دابا هادا راه نهار تمنية غدا سميتو تسعود. تسعود هو الوقوف بعرفة الوقوف بعرفة ركن من اركان الحج
وفي الحديث الحج عرفة علاش قال الحج عرفة؟ كيقولك اودي ما عندو وقت الى فلت لك مشى مفيهشاي التيساع لأن الطواف عندك الشهر كامل الطواف طواف الافاضة يعني مزيان يكون نهار عشرة ويلا مدرتوش نهار عشرة لا بأس بذلك ما فيه لا فدية ولا والو واخا تأخروا
عندك شهر كامل كلو ذي الحجة يمكن لك دير طواف الإفاضة ولما دير طواف الإفاضة عندك السعي بين الصفا والمروة فإذن عندك الوقت الأركان كلها عندك الوقت ما عدا النية اللي خصها تكون لهيه فالميقات وعرفة
عرفة عندك نهار تسعود لا قدر الله لي يفلتلو نهار تسعود ضاعلو الحج ديالو والحمد لله يعني الإنسان عادة راه كيكون مع الجماعة مغاديشاي. لأن بعض الناس كيكون فيهم شوية ديال
يعني الفضول وخاصة يعني بنادم ايلا ما قاريش تيمشي يبدا يتسارى بوحدو ولا شي حاجة يتوضر كيصدق يلاقي راسو فمكة ونهار تسعود مشى للحج نهار تسعود خصو يجيبك فعرفة وخاصة النصف الأخير من النهار يعني من العصر حتى للمغرب خاص تغرب عليك الشمس ديال نهار تسعود فلوطيا ديال عرفة الى مشينا
ضربت عليك الشمش نهار تسعود فشي موضع اخر اللي ماشي هو عرفة الحج العام الجاي ولذلك قال الحج عرفة بحال لي كيقولك ردو البال لعرفة ولهذا ايضا يعني ذكرت بأنه الإنسان
ملي كيصبح النهار ديال تسعود النهار ديال تسعود راه كتجي يعني الجهة اللي مسؤولة عليكم كتعزكم بالحافلات راه الأمور منظمة كتركبو وتنطالقو لعرفة كتكون صليت الفجر الصبح والفجر يعني الفجر الصلاة اللولة الفريضة اللولة بنافلتها كتكون صليتها في منى نهار تسعود في منن
ومع يعني بداية النهار راه كيهزوكم باش تمشيو لعرفة اذن كيبقاو قدامك في عرفة الظهر والعصر المغرب والعشاء مغتصليهمشاي في عرفة. عندك غير الظهر والعصر كاين واحد المسجد تما في الحدود ديال عرفة يعني شاد على عرفة نيشان لأن شني هي عرفة؟ هي واحد البطحا واحد الوطية كبيرة تنتهي بجبال من
هداك الجبل لي كيتسمى جبل الرحمة فيه واحد الصخرة كبيرة طايحة فلرض تما وقف النبي صلى الله عليه وسلم نهار عرفة حدا هاديك الحجرة كتسمى يعني الصخرة جبل كيتسمى جبل الرحمة
قلت ادن هاد الوطية تنتهي بمسجد سميتو مسجد نمرة مسجد نمرة راه الإمام تما كيصلي الظهر والعصر جمعا وقصرا ركعتين في ركعتين كيقصر الصلاة. وبالجمع وكيخطب واحد الخطبة فبالنسبة لي يقدر يوصل لتما يصلي مع الامام شيء حسن
ويسمع الخطبة ديال الإمام ما قدرشاي لتعب في بدنه او لمرض لا قدر الله او لأي علة من العلل واخا يكون غي التعب يجلس فالخير القيمة ديالو ويصلي الظهر والعصر تما جمعا وقصرا بلا خطبة بلا حتى شي حاجة ولا بأس بذلك
لكن اللي قادر وما عندوشاي مسؤوليات كتيرة ما متبعش معاه شي يعني واحد العدد دالناس او مسؤول بعيالات او كدا الى اخره يعني او هو بوحدو مزيان يمشي لتما او اذا كانت مرا قوية يعني يمكن لها تمشي تمشي راه كاين محل ديال النساء ويصليو كاملين في مسجد نمرة اذا استطاعوا لذلك
جمع تقديم طبعا لأنه كيصليو في الوقت ديال الظهر. كيصليو في الوقت ديال الظهر كيصليو معه العصر. جمعو تقديم نعم فإذا حصل ذلك التجأ للخيمة ديالك ماتجلسوشاي فالشمش خاصة اذا كان نهار مشمس
لأنك راك محتاج لصحتك مزال عندك الخدمة. فنهار عرفة نص نهار التالي وغادي تحتاج الخدمة في مزدلفة ومزال تحتاج الخدمة في في منى جمرة العقبة ومازال مازال باقي خدمة مازال الطواف طواف الإفاضة مازال كلشي
ولذلك بنادم مايبقاش يعني يغامر بالشمس الشمس ديالهم صعيبة حارة سبحان الله العظيم. فلذلك بنادم يحتاط يعني احتاط على الصحة ديالو والكمال على الله ربي تعالى هو اللي كيحفظ انما الإنسان يدير عاود الأسباب ديال ديال الصحة وما يكونش متهور
يمشي للخيمة ديالو يستارح والخيام عادة كيديرو مكيفة. يعني فيهم مزيانين الحمد لله فإذا كيجلس فالخيمة ديالو حتى لديك الوقت يعني ديال يعني كيبرد الحال شوية وتولي الشمس رطبة يعني الوقت اللي كيسميوه الأصيل
يمكن لو يخرج يمكن لو يجلس في الخيمة. يدير يعني الوقفة ديال عرفة يمكن لو في الخيمة يمكن لو يخرج. الى قدر يخرج. يعني والشمس ديك الساعة ما كضرش به ديال الله عز وجل. بغا يمشي لداك
المكان اللي وقف فيه النبي صلى الله عليه وسلم او يقرب لو مزيان انما راه كيكون فيه الزحام شديد جدا فالزحام ما يدخلوش بنادم كاين الشجر ادايرين شي شجرات يعني هوما قلال ولكن موجودين فكل موضع يمكن الانسان يوقف تحت واحد الشجرة ويستقبل القبلة
يستقبل القبلة ويهز يديه على طريقة الإبتهال لأن كاين الدعاء وكاين الإبتهال. الدعاء ان ترفع يديك حذو منكبيك هكذا. والابتهال ان تمدهما. هذا في الحديث صحيح المسألة ان ترفع يديك حدو منكبيك والابتهال ان تمدهما والاستغفار ان تشير باصبع واحد
فإذا النبي صلى الله عليه وسلم فهاد النهار دعا ربه مبتهلا اي رفع يديه بالمدهما مدا. عليه الصلاة والسلام وكان راكبا على ناقته كان راكب على الناقة ديالو هاز يديه بجوج وشاد اللجام ديال النقب واحد اليد
وهو يدعو ربه مستغرق في الدعاء حتى سقط زمام او لجام الناقة من يده داك اللجام ديال الناقة طاح لو من يدو ملي طاح خلا واحد اليد مهزوزة وديك اليد لخرى هبطها شد اللجام ديال الناقة وعاود هز يديه هدا دال على الحرص ديال النبي صلى الله عليه وسلم على الدعاء وعلى رفع يديه ومدهما
وهو يسأل الله جل وعلا من فضله وكرمه عشية عرفة هداك الجبل لي تما كيتزاحمو عليه الناس يطلعو. لأن النبي صلى الله عليه وسلم عمرو ما طلع لهداك الجبل غير كيتزاحمو عليه الناس ويموتو فيه لا اقل ولا اكثر ما عندو حتى شي قيمة هداك الطلوع للجبل
النبي صلى الله عليه وسلم وقف ماشي على رجليه على الجمل والجمل ما كيطلعشاي للجمل الى جانب الصخرة. الصخرة يعني من بكري يعلم الله اشمن سنة باش تكون طاحت من راس الجبل. تكركبت كيما معروف عفاوها من التعرية وهبطت لتحت. واحد الصخرة ضخمة حداها
اوقف النبي صلى الله عليه وسلم الإنسان يجي للطرف ديال يعني ديال المكان فشي ظل ويوقف ولكن قلت توجه للقبلة القبلة فين جاية في عرفة؟ جايا فاتجاه الغروب لأنه اودي غا الكعبة
مديروش الميزان ديال المغرب ديما حنا القبلة عندنا في الشرق. لا تما راك وصلت الكعبة وفتها لهيه فتها لهيه اذن راه عرفة من الكعبة لهيه دابا الانسان لي راه في عرفة راه وصل دابا باتجاه من المغرب يعني راه وصل الكعبة وفات الكعبة للجهة الاخرى الاتجاه المشرق فإذا فات الكعبة
اتجاه المشرق القبلة غتولي عندك في المغرب فهذا هو لي واقع لا في منى ولا في مزدلفة ولا في عرفة القبلة في اتجاه الغروب يعني تقدر يعني بنادم تما ماعارفشاي فين القبلة كدا الى اخره يمكن لك تسول سهل بسيط جدا مسجد نمرة راه قدامك باين الهندسة ديالو الاتجاه ديالو للغروب فهادشد غي الاتجاه ديال
مسجد نمرة واخا يقدر يكون بعيد عليك كاع را من بعد كيبان لك كيبان لك الاتجاه ديالو فباختصار اذن كتشد الاتجاه والناس را عاطيين للاتجاه ديالهم للغروب اي القبلة بإذن الله مغاديش تغلط غي تشوف الإتجاه ديال الناس كيفاش دايرين ودير بحالهم. فتتجه نحو القبلة وتسأل الله من فضل الدنيا وفضل الآخرة وحاجاتك
جميعا حتى تغرب الشمس تتشوف الشمس بعينك راها كتنزل كتنزل حتى دوب بتاتا يعني الوقت ديال المغرب ديال الصلاة د المغرب تما كتنتهي الوقفة ديال عرفة ومعروف بأنه ثبتت الأحاديث الصحيحة بأن الله جل وعلا يغفر الذنوب جميعا لأهل عرفة
كيقول الملائكة اشهدكم يا ملائكتي بأني قد غفرت لهم اي واحد طلب شي حاجة في عرفة ربي تعالى كيعطيهالو. وقد ثبت ثبت هذا في احاديث كما ذكرت كثيرا من بعد ما كتكمل الوقفة ديال عرفة مباشرة ترجع للكار ديالك. وللجماعة ديالك
ولذلك من الأحسن ما تبعدش بعيد بزاف على الخيمة ديالك لأن الناس راه كيتجلاو وخا قاري لانهم ما كان متشابه متشابه بحال هاد الخيمة بحال هاد الخيمة بحال هاد الكار بحال هاد الكار يعني راه كيوقع مشكل وبنادم الى معندوش القدرة باش يمشي على رجليه
والصحة عيانة مخصوش يغامر مزال بعدا لي باقي صحيح حتى الى هرب الكار سير على رجليك بالمعقول لأنه مزدلفة قريبة ولكن الناس كيمشيو على رجليهم كيروحو كاينة الطريق واحد داير
كبار والشباب غادين فيه على رجليهم يعني واحد ميكملش شي ساعة د المقانة حتى يوصل ربما اقل من ساعة خمسة وربعين دقيقة ولا ربعين دقيقة يوصلو مزدلفة الليل يعني ما كاين لا شمس لا والو لكن الإنسان اللي ما يقدرش يمشي على رجليه يعني ما يغامرش نهائيا يبقى قريب من الكار ديالو فالوقفة ما يبعدش بزاف باش يعرف غير يكمل يعرفها
الجماعة كاينة هنايا لأن من بعد المغرب مباشرة كتقلع الحركة ديال ديال الدفع الى مزدلفة. كيروحو الناس لمزدلفة تركب مع الجماعة ديالك وتمشي لمزدلفة مزدلفة هي حتى هي واحد الوطية بطحا بين جبلين
اه كتباتو فيها راك ما مصليش المغرب لأن المغرب ودنت عليك في عرفة ما مصليهاش وما خصكش تصلي في عرفة. لأن السنة ان النبي صلى الله عليه وسلم اخرها دار جمع تأخير. تقريبا ما غادي توصل مزدلفة
ازحى مول الكيران كيمشيو غير